**«Մեղրը գլխում»** (գերմ.՝ Honig im Kopf), ռեժիսոր և սցենարիստ Թիլ Շվայգերի գերմանական տրագիկոմեդիան, թողարկվել է 2014 թվականին։ Գերմանիայում ֆիլմը դարձել է տվյալ ժամանակաշրջանի վարձույթի առաջատարը, կինոթատրոններում հավաքելով ավելի քան 7 միլիոն հանդիսատես։

Ֆիլմի սցենարիստ, ռեժիսոր, ինչպես նաև Նիկո Ռոզենբախի դերակատար
Ֆիլմի անվանումը փոխաբերություն է, որի օգնությամբ գլխավոր հերոսը նկարագրում է իր վիճակը, պատասխանելով՝ «Ի՞նչ ես դու զգում, երբ ամեն ինչ մոռանում ես» հարցին։

Սյուժե
------

Կնոջ մահը վատ է անդրադարձել նախկին անասաբույժ Ամանդուս Ռոզենբախի վրա։ Նրա մոտ սկսում է զարգանալ Ալցգեյմերի հիվանդությունը, որի պատճառով հերոսը անընդհատ հայտնվում է անհարմար իրավիճակներում։ Ամանդուսի որդին՝ Նիկոն որոշում է հորը տանել իր տուն։ Նիկոյի կինը՝ Սառան դեմ է այդ որոշմանը, ի տարբերություն նրա դստեր՝ Թիլդայի, ով սիրում է պապին և ցանկանում է օգնել նրան հաղթահարել հիվանդությունը։

Հոր մասնակցությամբ մշտական միջադեպերը և նրա ոչ ադեկվատ վարքագիծը ստիպում են Նիկոյին մտածել նրան ծերանոց ուղարկելու գաղափարի շուրջ։ Սակայն Թիլդան խնդրի լուծման այլ տարբերակ է գտնում և պապի հետ փախչում է Վենետիկ, որտեղ երիտասարդ Ամադուսը կնոջ հետ անցկացրել էին մեղրամիսը։ Նպատակին հասնելու ճանապարհին հերոսները հանդիպում են մի շարք խոչընդոտների, որոնք բարի և գթասիրտ մարդկանց օգնությամբ կարողանում են հաղթահարել։

Նիկոն և Սառան փախստականների հետևից ուղևորվում են Իտալիա և փորձում են գտնել Ամանդուսին և Թիլդային։ Վենետիկի ռոմանտիկան արթնացնում է ամուսինների մարած կիրքը, բայց Ամանադուսին՝ իր երիտասարդության քաղաքում գտնվելու փաստը չի բուժում. մի պահ նա չի ճանաչում Թիլդային։

Վերադառնալով տուն, ընտանիքը շարունակում է խնամել Ամանադուսին, բայց արդյունքում հիվանդությունը խլում է նրա կյանքը։

Դերերում
--------


|  |  |
| --- | --- |
| Դիտեր Հալլեֆբորդեն | Ամանդուս Ռոզենբախ |
| Էմմա Շվայգեր | Թիլդա Ռոզենբախ |
| Թիլ Շվայգեր | Նիկո Ռոզենբախ |
| Ժանեթ Հայն | Սառա Ռոզենբախ |
| Կանարինա Թալբախ | Վիվիան |
| Թիլո Պրյուկներ | Բժիշկ Էլերս |
| Մեհմետ Կուրտլուս | Բժիշկ Խոլստ |
| Վիոլետա Շուրավլով | միանձնուհի |
| Պասկալ Ալեարդի | ոստիկան |
| Յան Յոզեֆ Լիֆերս | Սերժ |
| Ֆարի Յարդիմ | Էրդալ |
| Կլաուդիա Միխելսեն | վանքի մայրապետը |
| Լիլի Լիֆերս | Սմյուլլա |
| Սամուել Ֆինցի | մատուցող |
| Ուդո Լինդենբերգ | կամեո |

Վարձույթ
--------

Ֆիլմի պրիմերան կայացել է 2014 թվականի դեկտեմբերի 25-ին, Գերմանիայում։ Առաջին շաբաթվա ընթացքում «Մեղրը գլխումը»-ն դիտել են ավելի քան 1 միլիոն հանդիսատես և ավելի քան 7 միլիոն ամբողջ վարձույթի ընթացքում։ Այսպիսով, այն դարձել է 2014 թվականի գերմանական ամենահայնի ֆիլմը, և ընդգրկվել է գերմանական կինոյի պատմության ամենահաջողակ ֆիլմերի տասնյակում։

Քննադատություն
--------------

Կինոքննադատների մեծ մասը բավականին դրական ընդունեցին ֆիլմը, ֆիլմի առավելությունների մեջ նշելով գլխավոր դերերը մարմնավորած դերասանների լավ խաղը, սյուժեի զարգացման տեմպը և դինամիկան, ինչպես նաև հումորի և ողբերգության հաջող համադրությունը, որը օգտագործվում է Ալցգեյմերի հիվանդության թեման բացահայտելու համար։

Բացի այդ, ֆիլմը արժանացել է նաև բացասական գնահատականների։ Բացասական քննադատություն է առաջացրել մասնավորապես անտեղի կատակները, սյուժեի հեքիաթային լինելը, և թույլ մոնտաժը։

Մրցանակներ
----------

* 2015 — Deutscher Filmpreis նրցանակ՝ տարվա ամենադիտված ֆիլմին
* 2015 — CIVIS Medienpreis՝ «լավագույն կինոֆիլմ» կատեգորիայում

Ծանոթագրություններ
------------------

1. ↑  Kinopolis (գերմ.) — 1905.
2. ↑  Internet Movie Database — 1990.
3. 1 2  filmportal.de — 2005.
4. ↑
5. 1 2 3 4 5 6 7 8 9 10 11 12 13 14 15 16 17 18  ČSFD (չեխերեն) — 2001.
6. 1 2  Die erfolgreichsten Filme in Deutschland 2014
7. ↑  Die erfolgreichsten deutschen Filme seit 1968
8. ↑  Til Schweiger — Honig im Kopf Die AZ Kritik: Witz und Wahrheit im Wahnsinn — Kino — Abendzeitung München
9. ↑  Film "Honig im Kopf | Deutsche Filmbewertung und Medienbewertung FBW
10. ↑  Kritik zu Honig im Kopf | epd Film
11. ↑  Die vergebliche Gnade des Vergessens — Die kino-zeit.de-Kolumne — B-Roll Blog — kino-zeit.de — das Portal für Film und Kino
12. ↑  SDB-Film: Die schlechtesten Filme des Jahres 2014
13. ↑  Honig im Kopf: Ist die Aufregung um Til Schweigers Film berechtigt? — GIGA

Արտաքին հղումներ
----------------

* фильма «Мёд в голове»

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Filmportal · Internet Movie Database |

 |